கேள்வி: சுதாங்கன் பற்றி விளக்கவும்.
பதில்: சுதாங்கன் (''Sudhangan'') இந்தியா சேர்ந்த ஒரு பத்திரிகையாளராவார். 1958 ஆம் ஆண்டு அக்டோபர் மாதம் 4 ஆம் தேதியன்று இவர் பிறந்தார். ரங்கராசன் என்பது சுதாங்கனின் இயற்பெயராகும். சுதாங்கன் திருநெல்வேலி மாவட்டத்தில் தாமிரபரணி கரையோரத்தில் அமைந்துள்ள தென்திருப்பதி பூர்வீகமாகக் கொண்டவர். பத்திரிகையாளர், நிருபர், ஆசிரியர், தொலைக்காட்சி தொகுப்பாளர், கட்டுரை, அரசியல் ஆய்வாளர் மற்றும் நடிகர் என்ற பன்முகங்களுடன் சுதாங்கன் தமிழ் பத்திரிகை உலகில் இயங்கினார். சில திரைப்படங்கள் மற்றும் தொலைக்காட்சி நெடுந்தொடர்களிலும் இவர் நடித்தார். தமிழ் மொழி ஊடகங்களில் புலனாய்வு இதழின் தூணாகக் கருதப்பட்டார். தமிழகத் திரைப்படத்துறை மற்றும் அரசியலை அடிப்படையாகக் கொண்ட வெளியீடுகளுக்காக சுதாங்கன் நன்கு அறியப்பட்டார். நாற்பதுக்கும் மேற்பட்ட சிறுகதைகள், ஒரு குறுநாவல் மற்றும் ஒரு நாவல் சுதாங்கன் வெளியிட்டார். ஜெ. ஜெயலலிதா உட்பட தமிழகத்தின் முக்கிய அரசியல்வாதிகளுடன் நெருக்கமான தொடர்புகளுக்காகவும் சுதாங்கன் நன்கு அறியப்படுகிறார்.